《于鳞遗苦酒瓜酱夜醉放歌戏用为报》
明代·王世贞

朝对云门雪，隐如两玉山。时无一杯饮，何以俱颓然。

平头大奴尺一书，戟之不得中庭趋。青丝提绳白玉壶，郁金香夺银酡酥。

沉瓜片片芍药酱，压来纤甲痕珊瑚。削瓜进酒咍不止，谓我卒当以乐死。

雪花为茵不肯寒，夜半歌声剑波起。兰缸茕茕漏丁丁，罢舞起看头上星。

南有匏瓜北有斗，碧霞之脯天公酒。虚名误人竟何有，安期生，闭女口。

瓜出蔡姬酒，李侯八千年来汝得否。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。